**ПРАВИЛА ЗА КУЛТУРНО ПОВЕДЕНИЕ В УЧИЛИЩЕ**

1. При влизане в училище или в клас, поздравявайте първо учителите, които срещнете, а после съучениците си;
2. Поздравът към учител, директорът или педагогическия съветник е „добър ден”(добро утро, добър вечер) госпожо(господин) Иванова, Петрова, Стоянова и т. н.(тоест, по тяхната фамилия).
3. Когото минавате през вратата – придържайте я да не се блъсне.
4. При влизане в училище- или в клас – момчетата пропускат да минат първо момичетата.
5. Влизайте внимателно, без блъскане и надпревара кой да бъде пръв.
6. Вежливият ученик поздравява всички учители, а не само тези, които му преподават.Той поздравява и влезлите в училището непознати хора, както и чистачките и другите работници в училището.
7. Към учител или друг възрастен непознат човек се обръщайте с учтивата форма на „Вие”.
8. Когато в класа влиза възрастен човек – учител, директор, родител и др., всички ученици стават на крака и поздравяват влезлия.
9. Когато искате от някого услуга – обръщайте се с думите „моля”, „бъдете добър”, „ако обичате”.
10. В междучасието не тичайте по коридорите, не се блъскайте в другите, не повишавайте глас, не крещете.
11. Ако случайно сте блъснали някого, помолете го за прошка с думите „моля да ме извините”, или „простете”, или „извинете”.
12. Когато влизате в учителската стая, при директора или лекаря, трябва предварително да почукате и да получите разрешение за да влезете. Когато ви разрешат и влезете, казвате първо ”добър ден”.
13. 13Ако ученикът е седнал и към него се обърне учител, директорът или друг възрастен човек, ученикът трябва да стане и да го изслуша прав. Може да седне пак, след като му разрешат.
14. Когато си отивате от училище – сбогувайте се с учителите и с другарите си с думата „довиждане”.